Nike Tapered Poly Tracksuit Infant Girls | Nike Kids Clothing | SportsDirect.com
Selecteer maat 2-3 jaar 4-5 jaar 5-6 jaar 6-7 jaar NG Kerk se standpunt | Die Vryburger
Die NG Kerk is nie ’n volkskerk nie. Dit is die kerk van die Here Jesus Christus waar alle mense welkom is, aldus dr. Kobus Gerber, algemene sekretaris van die kerk. Hy het die opmerking gemaak na aanleiding van opmerkings wat die historikus prof. Hermann Giliomee by die Klein Karoo Nasionale Kunstefees in Oudtshoorn gemaak het.
Prof. Giliomee het gesê: “Die Afrikaners het al van ’n baie vroeë stadium die idee van ’n volkskerk gehad. Die kerk moet gaan kyk wat die verhouding is met die volk waarin hy geplaas is. Is hy ’n volkskerk of is hy nie ’n volkskerk nie?”
Gerber het gesê die NG Kerk is Afrikaans en bedien grotendeels Afrikaanse mense maar die kerk is oop en het gekleurde lidmate.
10 thoughts on “NG Kerk se standpunt”
Gerrie Venter April 9, 2013 at 7:01 am
Dit is seker die NG kerk se goeie reg om te besluit wie hy in die kerk wil toelaat. Op die stadium word die kerk nog grootliks deur wit mense beheer, maar sodra dit ook getransformeer word en mense soos Allan Boesak die septer swaai sal ek graag weer Kobus Gerber wil hoor. Ek is lid van die Afrikaanse Protestantse Kerk en ek ge nie om of dit nou ‘n volkskerk is of nie ek voel tuis tussen my eie mense en ons word nie gepeper deur moeilikheidsmakers nie.
Brand April 9, 2013 at 7:10 am
dr. Kobus Gerber met die nuwe landstaal Engels gaan die “ander mense” nie half sukkel om die preek te volg nie? Wil ook voorstel dat dr. Kobus n paar swart tale aanleer om al sy lidmate te kan akkommodeer.
G.P. Botha April 9, 2013 at 8:46 am
Sy standpunt is n logiese gevolg van hulle valse anti-apartheidsteologie.
Joffre Papenfus April 9, 2013 at 8:48 am
Dade spreek harder as woorde: myns insiens het die NGK reeds in 1986 die pad as kerk byster geraak, maar daar was sekerlik bepaalde ruimte vir uiteenlopende menings en debat. (Baie van ons het egter ‘n geestelike tuiste elders gevind, weg van kerk-politiek en ander intriges.)
In 2011 is daardie ruimte egter deur die optrede van die NGK van die tafel geneem met hul aanvaarding van belhar.
Belhar is geskoei op vryheidsteologie en die Skrif leer onomwonde dat geen leer naas die ware Evangelie kan bestaan nie. Die kerk hier en nou is of kerk van Christus, of hang ander teologie aan.
Die NGK se optrede spreek vanself …
Gerrie Venter April 9, 2013 at 5:29 pm
Joffre jy raak ‘n punt aan wat belangrik is. Hoe vereenselwig jy die kerk van Jesus met die Belhar beleidenis. Die NGK het ontaard in ‘n organisasie wat almal probeer akkomodeer.
Alwyn de Klerk April 9, 2013 at 8:59 pm
As n mens alles vir almal probeer wees, is jy eintlik niks vir niemand.
Andries April 9, 2013 at 9:26 pm
Die kerk is duidelik die pad byster. Maar om in hulle ontevrede te wees gaan niks oplos nie. Verdwaalde teoloe poog om baie op die dwaalpad te lei. Dis maklik, Daar is kerke wet nog suiwer is. Gaan na hulle toe. J vd Merwe het n tydjie terug die NG kerk se aanvaarding onder die loep genaam. Kyk gerus op PRAAG. Daarop het die NG kerk half woedend reageer deur Boesak as n soort heilige te verhef. Watse snert. Dr Gerber kan gerus die Levitikus boek aandagtig gaan lees. Ek verstaan dit. Vir my is dit ontstellend dat n teoloog van sy kapasiteit dit nie verstaan nie. Veral hoofstukke 19 en 20 le die riglyne neer. Waar gaan ons opeindig? Kyk maar die ledetalle wat die kerk afstaan. Binnekort is die NG kerk soos die Nasionale Party, bankrot van binne.
Andre Venter April 10, 2013 at 12:43 pm
NG Kerk klink meer na n Afrikaner taal en kultuur organisasie.
Sommiges dink hulle is die alfa en omega van Christenskap!
Gerrie Venter April 10, 2013 at 2:35 pm
Niemand is so blind as hy wat nie wil sien nie. Ek sit nou die dag en wonder of dit toeval was dat Beyers Naude en Ds. du Toit, van Rustenburg faam, biede leeraars was van die NG op die Bult in Potchefstroom in die laat vyftiger jare. Wie het wie beinvloed? Dan is daar nog Johan Heyns en en en. Ek is so bly ek is nie meer deel van daardie verdwaalde spulletjie nie.
DuP du Plessis April 10, 2013 at 4:11 pm
“Prof. Giliomee het gesê: “Die Afrikaners het al van ’n baie vroeë stadium die idee van ’n volkskerk gehad. Die kerk moet gaan kyk wat die verhouding is met die volk waarin hy geplaas is. Is hy ’n volkskerk of is hy nie ’n volkskerk nie?”
Prof. Giliomee verwar die terms volkskerk en volkskap. Die Afrikaners kon onmoontlik ooit die idee van ‘n volkskerk gahad het nie, want teen die Voortrekkers in 1836 die Kaap-kolonie verlaat het om ‘n onafhanklike Boerevolk noord van die koloniale grense te stig, het daar nie so iets soos ‘n Afrikanervolk in die Kolonie bestaan nie, en juis in daardie tyd het die NG Kerk besluit om die Voortrekkers as “Ketters” uit te skel en hulle aan sensuur te onderwerp omdat hulle dit durf waag het om die Britse Koloniale owerheid vaarwel te roep. Toe het die NG Kerk sover gegaan om geen godsdienstige uitreiking aan hulle te bedien, en selfs predikante verbied om oor die grens te reis om die Boere van met Godsdiens beoefening te lei.
Dit was die Boere wat tot stigting van ‘n Volkskerk oorgegaan het deurdat hulle die Gereformeerde en Hervormde kerke byeen geroep het. (Dit was voordat hierdie kerke se topstrukture ook deur die Afrikaner Broederbond geïnfiltreer was.)
Die NG Kerk was nog nooit en sal ook nooit kan roem op die naam “Volkskerk” nie, en van dat hulle hulself met Boesak se Belhar-beleidenis en die SARK besmet het, moet hulle topstruktuur maar met die Rooms Katolieke saamsmelt en deel word van Satan se Een-Wêreld-geloof.